钦定古今图书集成/明伦汇编/闺媛典/第299卷 > 皇清三十二 > 胡尚恭妻刘氏
## 钦定古今图书集成/明伦汇编/闺媛典/第299卷 > 皇清三十二 > 胡尚恭妻刘氏

按《临清州志》：“刘氏，胡尚恭妻。年十九归胡，事姑甚谨。夫亡，遗幼孤二，长悉宴次，悉宁，方离怀抱，泣曰：‘余不难从夫地下，但无奈二孤何也’。” 遂停柩于家，训子攻读，一如严父子入庠方滨，明末世乱，负夫像，挟子避兵。路逢健卒，欲刃其次子。刘厉声曰：“杀吾儿安用生为！” 乃以首触石，卒感动，子得不死。后宁成己丑科进士，擢给事中。氏曰：“吾可以对吾夫矣。” 苦节四十二年，年八十一终。有司旌其门。